ΓΡΑΠΤΗ ΕΡΩΤΗΣΗ E-0597/01

υποβολή: Daniel Varela Suanzes-Carpegna (PPE-DE) προς την Επιτροπή

(1 Μαρτίου 2001)

Θέμα: Το μέγεθος του αλιευτικού τομέα της ΕΕ στην παγκοσμιοποιημένη οικονομία

Η αλιεία είναι ένας από τους τομείς της κοινοτικής οικονομίας που βρίσκεται περισσότερο ανοικτός στην παγκοσμιοποίηση, διότι δεν πρέπει να ξεχνάμε ότι, λόγω της γενικευμένης επέκτασης των ζωνών των ηπειρωτικώνφαλοκριπίδων στα 200 ναυτικά μίλια αποκλειστικής, που σημειώθηκε τη δεκαετία του 70, ο κοινοτικός αλιευτικός τομέαςποχρεώθηκε να καταβάλει έντονες προσπάθειες για τηνέξασφάλιση αλιευτικών πόρων στα ύδατα τρίτων χωρών, δοθέντος ότι η κοινοτική παραγωγή δεν καλύπτει ούτε το 50 % της κατανάλωσης αλιευτικών προϊόντων. Τόσο στην ευρωπαϊκή όσο και στην παγκόσμια οικονομία, ο ρόλος της αλιείας δέν είναι αποκλειστικά οικονομικός, άλλά έχει ένα πολυλειτουργικό χαρακτήρα, ο οποίος πρέπει να διατηρηθεί λόγω του αντίκτυπου που έχει στον τρόπο ζωής, το πληθυσμιακό μοντέλο, την απασχόληση και την επιβίωση βιομηχανιών που συμβάλλουν στην επίτευξη της επισιτιστικής μας ασφάλειας.

Μπορεί η Επιτροπή

- Να μας παράσχει συγκεκριμένα στοιχεία για το βάρος που έχει σήμερα ο αλευτικός τομέας στη ΕΕ, με τη στενή έννοια του όρου (πρωτογενής αλιευτική δραστηριότητα), στο κοινοτικό ΑΕΠ;

- Να μας παράσχει συγκεκριμένα στοιχεία για το βάρος πού έχει σήμερα ο αλιευτικός τομέας στην ΕΕ, με την ευρύτερη έννοιαν του όρου (πρωτογενής αλιευτική δραστηριότητα, μεταποίηση, εμπορία, βοηθητικές βιομηχανίες και εξειδικευμένα ναυπηγεία), στο κοινοτικό ΑΕΠ;

- Να μας παράσχει συγκεκριμένα στοιχεία για το βάρος που έχει σήμερα ο αλιευτικός τομέας στην ΕΕ, με τη στενή έννοια όρου (πρωτογενής αλιευτική δραστηρότητα), στην παγκόσμια οικονομία, σε σύγκριση με τον αντίστοιχο τομέα άλλων μεγάλων δυνάμεων, όπως οι ΗΠΑ και η Ιαπωνία;

- Να μας παράσχει συγκεκριμένα στοιχεία για το βάρος που έχει σήμερα ο αλιευτικός τομέας της ΕΕ, με την ευρύτερη έννοια του όρου (πρωτογενής αλιευτική δραστηριότητα, μεταποίηση, εμπορία, βοηθητικές βιομηχανίες και εξειδικευμένα ναυπηγεία), στην παγκόσμια οικονομία, σε σύγκριση με τον αντίστοιχο τομέα άλλων μεγάλων δυνάμεων όπως οι ΗΠΑ και η Ιαπωνία;

- Να μας παράσχει συγκεκριμένα στοιχεία για τη συνεισφορά του αλιευτικού τομέα στην απασχόληση στην ΕΕ, με τη στενή έννοια του όρου (πρωτογενής αλιευτική δραστηριότητα)ανά κράτος μέλος;

- Να μας παράσχει συγκεκριμένα στοιχεία για τη συνεισφορά του αλιευτικού τομέα στην απασχόληση στην ΕΕ, με την ευρύτερη έννοια του όρου πρωτογενής αλιευτική δραστηριότητα, μεταποίηση, εμπορία, βοηθητικές βιομηχανίες και εξειδικευμένα ναυπηγεία), ανά κράτος μέλος;

Απάντηση του κ. Fischler εξ ονόματος της Επιτροπής

(8 Μαΐου 2001)

Η αξία των εκφορτώσεων του κοινοτικού τομέα της αλιείας ανήλθε το 1998 σε 7,3 δισεκατ. ευρώ, δηλαδή στο 0,1 % του κοινοτικού ακαθάριστου εγχώριου προϊόντος (ΑΕΠ).

Η αξία της συνολικής παραγωγής του τομέα της αλιείας της Κοινότητας (αυτής καθάυτής της αλιείας, τηςδατοκαλλιέργειας, της μεταποίησης και εμπορίας) ανήλθε το 1998 σε 20 δισεκατ. ευρώ, δηλαδή στο 0,28 % του ΑΕΠ της Κοινότητας.

Οι εκφορτώσεις της Κοινότητας για το ίδιο αυτό έτος βρίσκονται από απόψεως αξίας μεταξύ εκείνων της Ιαπωνίας (9,6 δισεκατ. ευρώ) και των Ηνωμένων Πολιτειών της Αμερικής (2,9 δισεκατ. ευρώ). Η παραγωγήδατοκαλλιέργειας της Κοινότητας έφθασε σε 1,4 δισεκατ. ευρώ, της Ιαπωνίας σε 4,3 δισεκατ. ευρώ και των ΗΠΑ σε 837 εκατ. ευρώ.

Η Επιτροπή δεν διαθέτει δυστυχώς δεδομένα σχετικά με τον κύκλο εργασιών που πραγματοποιήθηκε στους κλάδους μεταποίησης και εμπορίας της Ιαπωνίας και των ΗΠΑ.

Τα δεδομένα, ανά κράτος μέλος, σχετικά με την απασχόληση στον τομέα της αλιείας και το βάρος της στη συνολική απασχόληση παρουσιάζονται στον παρακάτω πίνακα.

>ΚΤΜ ΟΠΝΒΧΒ>